કોઈ માણસ કહે છે કે મને પિત્તનો વ્યાધિ છે. હું તેની દવા લઉં છું. બીજો માણસ કહે છે કે મને એસિડિટીની તકલીફ છે તે માટે હું ઠંડું દૂધ કે આઇસક્રીમ લઉં છું. કોઈ ને કોઈ આવી તકલીફ માટે માણસ કંઈ ને કંઈ ઉપચાર કરે છે, પણ પોતાની જીભમાંથી સતત કડવાશ કેમ બહાર આવ્યા કરે છે? પોતાની જીભ ઉપરથી માત્ર મિથ્યા આક્ષેપો જ કેમ જાહેર થયા કરે છે? પોતાની જીભ અગ્નિગોળા જેવા શબ્દો જ કેમ છોડ્યા કરે છે? આટલો બધો ક્રોધ પોતાને કેમ ચઢે છે? બહુ જ થોડા માણસો પોતાની અંદરથી ઊભરાયા કરતી આવી કડવાશનો ઉપચાર કરવાનું વિચારે છે.